Ir-Regolament tal-Kummissjoni (KE) Nru 1467/2003
tad-19 ta’ Awissu 2003
li jemenda r-Regolament (KE) Nru. 1898/97 li jikkonċerna r-regoli ta’ l-applikazzjoni fis-settur tal-laħam tal-majjal għall-arranġamenti skond il-Ftehim Ewropew mal-Polonja
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Deċiżjoni tal-Kunsill 2003/263/KE tas-27 ta’ Marzu 2003 dwar il-firma u l-konklużjoni tal-Protokoll li jaġġusta l-aspetti kummerċjali tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Polonja, fuq naħa oħra, biex tikkunsidra r-riżultat tan-negozjati bejn il-partijiet dwar konċessjonijiet ġodda reċiproċi ta’ l-agrikoltura [1], u b’mod partikolari l-Artikolu 3 tagħha,
Billi:
(1) Meta r-Regolament tal-Kummissjoni (KE) Nru. 1898/97 tad-29 ta’ Settembru 1997 li jistabbilixxi r-regoli ta’ l-applikazzjoni fis-settur tal-laħam tal-majjal għall-arranġamenti provvduti fil-Ftehim Ewropew mal-Bulgarija, ir-Repubblika Ċeka, l-Islovakkja, ir-Rumanija, il-Polonja u l-Ungerija [2] ġie l-aħħar emendat bir-Regolament (KE) Nru. 1160/2003 [3], il-kodiċi tan-nomenklatura magħquda ta’ ċerti prodotti fl-Anness A(b) tal-Protokoll li hu anness mad-Deċiżjoni 2003/263/KE ġew maqbuża bi żball. Bir-riżultat ta’ dan, Parti B ta’ l-Anness I mar-Regolament (KE) Nru. 1898/97 għandha tkun emendata.
(2) L-informazzjoni dwar il-ftehim mal-Polonja ppublikata fil-Ġurnal Uffiċjali ta’ l-Unjoni Ewropea [4] tistabbilixxi li l-Protokoll anness mad-Deċiżjoni 2003/263/KE daħal fis-seħħ fl-1 ta’ April 2003. L-emendi provvduti f’dan ir-Regolament għandhom japplikaw ukoll minn dik id-data.
(3) Il-miżuri provvduti f’dan ir-Regolament huma skond l-opinjoni tal-Kumitat ta’ Ġestjoni għal-Laħam tal-Majjal,
ADOTTAT DAN IR-REGOLAMENT:
Artikolu 1
Parti B ta’ l-Anness I mar-Regolament (KE) Nru. 1898/97 hi hawnhekk mibdula bl-Anness tar-Regolament preżenti.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mill-1 ta’ April 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Awissu 2003.